CELEX: 32022D0181
Language: lv
Date: 2022-02-09 00:00:00
Title: Komisijas Īstenošanas lēmums (ES) 2022/181 (2022. gada 9. februāris), ar ko attiecībā uz konkrētām tādu ūdensdzīvnieku pārvietošanas darbībām starp dalībvalstīm vai to daļām, uz ko attiecina valstu pasākumus, groza Īstenošanas lēmumu (ES) 2021/260 un ar ko attiecībā uz Īrijas statusu saistībā ar austeru herpesvīrusu 1μvar (OsHV-1μvar) groza minētā lēmuma I pielikumu (Dokuments attiecas uz EEZ)

10.2.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 29/40
               
            
         KOMISIJAS ĪSTENOŠANAS LĒMUMS (ES) 2022/181
         (2022. gada 9. februāris),
         ar ko attiecībā uz konkrētām tādu ūdensdzīvnieku pārvietošanas darbībām starp dalībvalstīm vai to daļām, uz ko attiecina valstu pasākumus, groza Īstenošanas lēmumu (ES) 2021/260 un ar ko attiecībā uz Īrijas statusu saistībā ar austeru herpesvīrusu 1μvar (OsHV-1μvar) groza minētā lēmuma I pielikumu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2016/429 (2016. gada 9. marts) par pārnēsājamām dzīvnieku slimībām un ar ko groza un atceļ konkrētus aktus dzīvnieku veselības jomā (“Dzīvnieku veselības tiesību akts”) (1), un jo īpaši tās 226. panta 3. punktu,
         tā kā:
         
                     (1)
                  
                  
                     Komisijas Īstenošanas lēmums (ES) 2021/260 (2) izveido tādu dalībvalstu un to daļu sarakstu, kuras tiek uzskatītas par brīvām no konkrētām Regulas (ES) 2016/429 9. panta 1. punkta d) apakšpunktā neiekļautām ūdensdzīvnieku slimībām vai uz kurām attiecas minēto slimību izskaušanas programma.
                  
               
                     (2)
                  
                  
                     Konkrētāk, Īstenošanas lēmuma (ES) 2021/260 4. pants nosaka nosacījumus, ar kādiem pret šīm slimībām uzņēmīgu sugu ūdensdzīvniekus pārvieto starp dalībvalstīm vai to daļām, un arī prasību, ka šādu dzīvnieku izcelsmei jābūt tādā dalībvalstī vai tās daļā, kas norādīta kā brīva no minētajām slimībām.
                  
               
                     (3)
                  
                  
                     Taču Pasaules Dzīvnieku veselības organizācijas (OIE) standarti (3) un prakse liecina: ja dzīvus ūdensdzīvniekus un to gametas paredzēts nosūtīt uz slimībbrīvu apgabalu vai uz apgabalu, uz ko attiecas izskaušanas programma, no dzīvnieku veselības skatu punkta to izcelsmei nav vienmēr jābūt apgabalam, kas ir brīvs no slimības. Atsevišķos gadījumos un saistībā ar atsevišķām slimībām slimības riska ierobežošanai var pietikt ar ūdensdzīvnieku karantīnu akvakultūras objektā, kas apstiprināts saskaņā ar Komisijas Deleģēto regulu (ES) 2020/691 (4), ar ikru dezinfekciju vai ūdensdzīvnieku turēšanu noteikta sāļuma ūdenī norādītajos apstākļos.
                  
               
                     (4)
                  
                  
                     Tāpēc, lai ņemtu vērā šādus riska ierobežošanas pasākumus, ir lietderīgi Īstenošanas lēmumu (ES) 2021/260 grozīt, tā atbalstot šādu preču brīvo tirdzniecību.
                  
               
                     (5)
                  
                  
                     Turklāt Īrija Komisiju lūgusi no to Īrijas iecirkņu saraksta, kas ir brīvi no austeru herpesvīrusa 1μvar (OsHV-1μvar), svītrot ierakstu “5. iecirknis: Bertraghboy Bay un Galway Bay” un attiecīgi grozīt Īstenošanas lēmuma (ES) 2021/260 I pielikumu. Šāds lūgums izteikts drīzāk komerciālu iemeslu, nevis slimības uzliesmojuma dēļ.
                  
               
                     (6)
                  
                  
                     Tāpēc Īstenošanas lēmums (ES) 2021/260 būtu attiecīgi jāgroza.
                  
               
                     (7)
                  
                  
                     Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO LĒMUMU.
         
            1. pants
            Īstenošanas lēmumu (ES) 2021/260 groza šādi:
            
                        1)
                     
                     
                        lēmuma 4. pantu aizstāj ar šādu:
                        
                           “4. pants
                           Tādu uzņēmīgo sugu ūdensdzīvnieku pārvietošana starp dalībvalstīm vai to daļām, uz kurām attiecas valsts pasākumi, arī izskaušanas programmas
                           
                              1.   III pielikuma otrajā slejā minēto pret konkrētu slimību uzņēmīgo sugu ūdensdzīvniekus uz I vai II pielikuma tabulas otrajā un ceturtajā slejā norādītajām dalībvalstīm vai to daļām pārvieto tikai tad, ja:
                              
                                          a)
                                       
                                       
                                          to izcelsme ir tādā dalībvalstī vai tās daļā, kas I pielikuma tabulas otrajā un ceturtajā slejā norādīta kā brīva no attiecīgās slimības;
                                       
                                    
                                          b)
                                       
                                       
                                          tiem līdzi dots izcelsmes dalībvalsts kompetentās iestādes izdots oficiāls sertifikāts, kurš sagatavots saskaņā ar attiecīgo veterinārā sertifikāta paraugu, kas dots Komisijas Īstenošanas regulas (ES) 2020/2236 (5) I pielikuma 1., 2., 3. vai 5. nodaļā, un kurā sniegtas garantijas, kas ir relevantas konkrētajiem valsts pasākumiem.
                                       
                                    
                           
                              2.   Atkāpjoties no 1. punkta a) apakšpunkta, III pielikuma otrajā slejā minēto pret konkrētu slimību uzņēmīgo sugu ūdensdzīvniekus uz I vai II pielikuma tabulas otrajā un ceturtajā slejā norādītajām dalībvalstīm vai to daļām drīkst pārvietot tad, ja:
                              
                                          a)
                                       
                                       
                                          savvaļas ūdensdzīvnieki bijuši karantinēti akvakultūras objektā, kas apstiprināts saskaņā ar Komisijas Deleģētās regulas (ES) 2020/691 (*1) 15. pantu;
                                       
                                    
                                          b)
                                       
                                       
                                          dalībvalstīs vai to daļās, kam piemēro uz girodaktilozi attiecināmus valsts pasākumus:
                                          
                                                      i)
                                                   
                                                   
                                                      ūdensdzīvnieki tieši pirms pārvietošanas turēti Pasaules Dzīvnieku veselības organizācijas (OIE) Ūdensdzīvnieku veselības kodeksa (*2) 10.3. nodaļas 10.3.8. panta 2. punktā noteiktajos apstākļos,
                                                   
                                                
                                                      ii)
                                                   
                                                   
                                                      ikri dezinficēti un pēc tam turēti OIE Ūdensdzīvnieku veselības kodeksa 10.3. nodaļas 10.3.8. panta 3. punktā noteiktajos apstākļos.
                                                   
                                                
                                    
                        
                        
                           (*1)  Komisijas Deleģētā regula (ES) 2020/691 (2020. gada 30. janvāris), ar ko attiecībā uz noteikumiem par akvakultūras objektiem un ūdensdzīvnieku pārvadātājiem papildina Eiropas Parlamenta un Padomes Regulu (ES) 2016/429 (OV L 174, 3.6.2020., 345. lpp.)."
                        
                        
                           (*2)  OIE Ūdensdzīvnieku veselības kodekss, 2021, 23. izdevums.”;"
                        
                     
                  
                        2)
                     
                     
                        lēmuma I pielikuma rindā par austeru herpesvīrusu 1μvar (OsHV-1μvar) ierakstu par Īriju aizstāj ar tekstu šā lēmuma pielikumā.
                     
                  
         
            2. pants
            Šis lēmums stājas spēkā trešajā dienā pēc tā publicēšanas Eiropas Savienības Oficiālajā Vēstnesī.
         
         
            Briselē, 2022. gada 9. februārī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 84, 31.3.2016., 1. lpp.
         
         
            (2)  Komisijas Īstenošanas lēmums (ES) 2021/260 (2021. gada 11. februāris), ar ko atbilstoši Eiropas Parlamenta un Padomes Regulas (ES) 2016/429 226. panta 3. punktam apstiprina valsts pasākumus, kuru mērķis ir ierobežot konkrētu ūdensdzīvnieku slimību ietekmi, un atceļ Komisijas Lēmumu 2010/221/ES (OV L 59, 19.2.2021., 1. lpp.).
         
            (3)  OIE Ūdensdzīvnieku veselības kodekss, 2021, 23. izdevums.
         
            (4)  Komisijas Deleģētā regula (ES) 2020/691 (2020. gada 30. janvāris), ar ko attiecībā uz noteikumiem par akvakultūras objektiem un ūdensdzīvnieku pārvadātājiem papildina Eiropas Parlamenta un Padomes Regulu (ES) 2016/429 (OV L 174, 3.6.2020., 345. lpp.).
         
            (5)  Komisijas Īstenošanas regula (ES) 2020/2236 (2020. gada 16. decembris), ar ko attiecībā uz tādu veterināro sertifikātu paraugiem, kuri paredzēti ūdensdzīvnieku un noteiktu no tiem iegūtu dzīvnieku izcelsmes produktu sūtījumu ievešanai Savienībā un pārvietošanai pa to, un šādu sertifikātu sakarā veicamo oficiālo sertificēšanu nosaka noteikumus Eiropas Parlamenta un Padomes Regulas (ES) 2016/429 un (ES) 2017/625 piemērošanai un atceļ Regulu (EK) Nr. 1251/2008 (OV L 442, 30.12.2020., 410. lpp.).
      
      
         
            PIELIKUMS
            
               
                           “Austeru herpesvīruss 1 μνar (OsHV-1 μvar)
                        
                        
                           Īrija
                        
                        
                           IE
                        
                        
                           1. iecirknis: Sheephaven Bay
                           
                           3. iecirknis: Killala Bay, Broadhaven Bay un Blacksod Bay
                           
                           4. iecirknis: Streamstown Bay
                           
                           A iecirknis: Tralee Bay Hatchery”